|  |  |  |  |
| --- | --- | --- | --- |
| Lørdag | 1 |  |  |
| Søndag | 2 |  |  |
| Mandag | 3 | Pynt til ris/maletønde | Uge 6 |
| Tirsdag | 4 | Turdag |  |
| Onsdag | 5 | Pynt til ris |  |
| Torsdag | 6 | Pynt til ris |  |
| Fredag | 7 |  |  |
| Lørdag | 8 |  |  |
| Søndag | 9 |  |  |
| Mandag | 10 | Åbent for tilmeldte!  | Uge 7 |
| Tirsdag | 11 |  |  |
| Onsdag | 12 |  |  |
| Torsdag | 13 |  |  |
| Fredag | 14 |  |  |
| Lørdag | 15 |  |  |
| Søndag | 16 |  |  |
| Mandag | 17 | Pynt til ris | Uge 8 |
| Tirsdag | 18 | Turdag | E |
| Onsdag | 19 | Pynt til ris |  |
| Torsdag | 20 | Ris med hjem |  |
| Fredag | 21 | Fastelavn |  |
| Lørdag | 22 |  |  |
| Søndag | 23 |  |  |
| Mandag | 24 | Vi laver akvarie | Uge 9 |
| Tirsdag | 25 | Vi laver akvarie | P |
| Onsdag | 26 | Vi laverakvarie |  |
| Torsdag | 27 | Maddag |  |
| Fredag | 28 | Bevægelse i gymnastiksal |  |
| Lørdag | 29 |  |  |
| Søndag | 30 |  |  |

**Velkommen til:**

**-Britt som er procespædagog på uldtotstuen**

**Fødselsdage:**

**OBS på særlige datoer:**

* **Fastelavn d. 21 februar, man må gerne komme udklædt, hvis man vil.**
* **Maddag d. 27 februar- husk lille madpakke.**

**Hvad:** Vi vil i perioden arbejde med at udtrykke sig gennem forskellige materialer og forskellige metoder.

**Hvordan:** Vi vil arbejde med maleri til klassisk musik – vi vil male musikkens farver. Vi vil male med forskellige metoder f.eks. pensler, biler, fingrene, bobleplastic mm. og vi vil male på forskellige overflader med skabeloner. Vi vil se om man kan skabe billeder med forskellige materialer f.eks. stof, garn og papir og lave ting af pap.

I perioden arbejder vi også med at skabe fantasihistorier – pædagogen bruger fortællerunder hvor børnene selv er med til at finde på historien enten ved at få stikord eller gennem objekter (f.eks. en bamse, en krukke med tryllestøv mm.)

Vi vil skabe rum/ro til at børnene har mulighed for fordybelse uden at blive afbrudt og vi vil tage alle børns forsøg alvorligt.

Vi vil løbende udstille børnenes produkter på gangen/dekorere gangen og stuen med vores kreationer.

**Hvorfor:** Det kreative forløb handler om hvordan børn gennem kreative og fantasifulde eksperimenter, hvor alle sanserne kommer i spil, danner sig erfaringer. De indtryk børnene får bearbejdes gennem at børnene udtrykker sig kreativt. På denne måde får børnene mulighed for at øve sig i det nonverbale udtryk og dette kan være med til at give barnet en selvstændig og personlig udtryksform der kan være grobund for glæde, livslyst, nysgerrighed, fællesskabsfølelse og en stolthed over egne evner.

**Hvad kan I som forældre gøre hjemme:** Fortæl vrøvlehistorier når I f.eks. kører en lang tur, måske om det I ser på vejen eller sæt jer et sted hvor der er hyggeligt og fortæl røverhistorier sammen. Lad f.eks. jeres børn lege med de stykker pap der alligevel er på vej til genbrugspladsen, farver og en rulle gaffa og byg evt. et tv, en racerbane eller noget helt andet af en papkasse. Kig på skyer og snak om hvad de ligner eller find sten på stranden som ligner dyr mm. Lad evt. børnene klæde sig ud i mors og fars tøj eller smag på ord og lav en leg om hvad de mon betyder. Læg f.eks. madrasser og dyner på trappen i weekenden og leg det er en rutsjebane ned til den hemmelige superheltehule/eller troldeborg – tænk ud af boksen og opdag hvor sjovt det er.

**Tegn på læring:**

Barnet begynder at kunne forstå og acceptere at andre kan have en anden opfattelse af en situation eller at normer kan være forskellige. Det kommende skolebarn kan virkelig sætte sig i andres sted og følelser og øver grænser, sociale kompetencer og fantasi i f.eks. rollelegene. Børnene øver sig også i at tænke kreativt og selvstændigt i f.eks. konfliktsituationer og bruger måske fantasien i legen til at løse en uoverensstemmelse med vennerne; f.eks. børnegruppen vil gerne lege riddere men de har ingen sværd – et barn foreslår at de finder lange grene på legepladsen og leger det er sværd. Ved at barnet får kendskab til forskellige materialer vil børnene ydermere også selv nysgerrigt søge nye måder at bruge materialer på.

**Med venlig hilsen**

Mia